**Laila Bokhari** (født 19. august 1974 i London) er en norsk statsviter, sikkerhetspolitikk og terrorforsker og politiker (H). Hun har særlig forsket på terrorisme og politisk motivert vold i Sør- og Sentral Asia, Midtøsten og Europa.

Hun ble i 2013 statssekretær ved Statsministerens kontor med ansvar som sikkerhetskoordinator (sikkerhet og beredskap). Hun var statssekretær i Utenriksdepartementet 2016-2017.

Liv og virke
------------

### Bakgrunn

Bokhari har pakistansk far og norsk mor og vokste opp på Lillehammer, London og i Islamabad. Hun har studert statsvitenskap, internasjonal rett, internasjonal politikk ved Universitetet i Kent i Storbritannia og Universiteit van Amsterdam i Nederland. Hun har også tatt Sjefskurset ved Forsvarets høgskole (FHS) og vært Kistefos Fellow ved Harvard Kennedy School of Government. Hun har personlig kjennskap til Pakistan og Afghanistan. Hun har studert arabisk og Midtøsten-politikk i Jerusalem og på Vestbredden.

### Karriere

Hun har arbeidet ved Forsvarets forskningsinstitutt, Norsk utenrikspolitisk institutt (NUPI), FNs sikkerhetsråds al-Qaida-Taliban monitoreringsteam («1267-komitéen»), Temporary International Presence in Hebron (TIPH), PRIO, NATO og OSSE. Hun har også vært ansatt ved den norske ambassaden i Islamabad, Pakistan.

Bokhari har vært fast kommentator i Forsvarsforum (F), Ny Tid og Gudbrandsdølen Dagningen (GD) og har blant annet sittet i Regjerings sikkerhetspolitiske utvalg 2006-2009, flere NATO-arbeidsgrupper og rådet til Pakistan Institute of Peace Studies (2011).

I 2010 utga hun boken *Hellig Vrede. Min reise gjennom Pakistan*.

Hun vakte medias interesse da hun i forbindelse med fredsprisutdelingen til Barack Obama uttalte at «ekstreme dyrevernere, klimaforkjempere, gjengmiljøer og høyreekstreme miljøer» utgjør en større fare enn islamistisk terror.

I 2011 ble hun utnevnt til medlem av 22. juli-kommisjonen.

Bokhari ble utnevnt til statssekretær for statsminister Erna Solberg den 16. oktober 2013. Hun tiltrådte en nyopprettet stilling som statssekretær og sikkerhetskoordinator ved Statsministerens kontor. 2018-2019 var Bokhari tilknyttet Harvard Kennedy School of Government som Kistefos Fellow og tok en Mid-Career Master in Public Administration (MPA), med fokus på sikkerhetsledelse i krisesituasjoner.

Hun er styreleder for Stiftelsen Lillehammer Museum, og er styremedlem av Oslo Metropolitan University, Norsk Utenrikspolitiskinstitutt, RAFTO Foundation, Human Rights House Foundation og Nansen Fredssenter. Hun sitter også som Director of Board ved Global Center on Cooperative Security (USA) og The Hedayah Center (UAE). Bokhari er medlem av Direksjonen i Polyteknisk Forening og er medlem av Høyres Internasjonale Utvalg.

Se også
-------

* Laila and Amar School and College for Girls

Bibliografi
-----------

* *Hellig Vrede. Min reise gjennom Pakistan*, Gyldendal 2010
* *Arven etter far*, i samarbeid med Åshild Eidem, sakprosa, Gyldendal 2015

Referanser
----------

1. ↑  regjeringen.no Nye statssekretærer 16.10.2013
2. ↑  Jahn Rønne, «Reisedamen», *Forsvarets forum*, intervju Arkivert 27. desember 2009 hos Wayback Machine. 24. mars 2009
3. ↑  Hellig Vrede (2010) «Arkivert kopi». Arkivert fra originalen 23. november 2010. Besøkt 17. september 2011.
4. ↑  «Krekar beveger seg fritt under Obama-besøket», NTB, notis, 10. desember 2009
5. ↑  Offisielt fra statsråd 12. august 2011, regjeringen.no
6. ↑  Aftenposten 16. oktober 2013.
7. ↑  Laila Bokhari blir statssekretær for Solberg – ABC Nyheter
8. ↑  vg.no Byttet parti i siste liten - gjorde lynkarriere 18.10.2013

Eksterne lenker
---------------

* (en) Laila Bokhari – kategori av bilder, video eller lyd på Commons Rediger på Wikidata
* (en) Laila Bokhari på Internet Movie Database Rediger på Wikidata
* (no) Laila Bokhari hos Norsk senter for forskningsdata politikerarkiv (nedlagt) Rediger på Wikidata
* (no) Publikasjoner av Laila Bokhari i BIBSYS
* Laila Bokhari, «Å forhindre Kaos-istan», kronikk, *Aftenposten*, 9. oktober 2009
* Laila Bokhari, «Obamas 'riktige' krig», kronikk, *Aftenposten*, 31. mars 2009
* «Nettprat med Laila Bokhari», *Aftenposten*, 10. desember 2009
* Utnevnt til statssekretær -
* radio.nrk.no Sommer i P2 Arkivert 18. juli 2013 hos Wayback Machine. Radioprogram med Laila Bokhari (1 times varighet) 04.08.2012

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** SUDOC
 |